মোটামুটি একশ মিলিয়ন বছর পূর্বে পৃথিবীতে আনুগত্য ও বিশ্বস্ততার উদ্ভব হয়। কারণ স্তন্যপায়ীদের আবির্ভাব ঘটে এই সময়ে। সরীসৃপদের চাইতে স্তন্যপায়ীদের মস্তিষ্ক যথেষ্ট জটিল। বেড়াল-কুকুরের দুইটি মস্তিষ্ক রয়েছে। আদিম মস্তিষ্কটা হলো সরীসৃপদের মতোই দেখতে — সুষুম্না কান্ডের উপর দুম করে বসে গেছে এটি। এই আদিম মস্তিষ্কটি শ্বাস-প্রশ্বাস নিয়ন্ত্রণ সহ দেহ পরিচালনার যাবতীয় মৌলিক কার্যাবলী নিয়ন্ত্রণ করা। যন্ত্রটাকে ঝালাই করা হয়েছে যাতে স্তন্যপায়ীরা যৌন-ইশারায় উত্তেজিত হয়ে উঠে, বাতাসে বিপদের গন্ধ পেলেই সেখান থেকে দূরে সরে যায়। সরীসৃপীয় মস্তিষ্কের আরেকটি কাজ হলো নিজেস্ব এলাকা অন্যদের কাছ থেকে রক্ষা করা। কুকুররা দেখবেন নিজেদের এলাকায় প্রতিবেশী কুকুর এলে খুব বিরক্ত হয়, ঘেউ ঘেউ শুরু করে। এই মস্তিষ্ক থাকার মানে দাঁড়ায় সব স্তন্যপায়ীই আসলে একটা নির্দিষ্ট পর্যায় পর্যন্ত বুকে-হাঁটা সরীসৃপদের মতোই আদিম, অমার্জিত, স্থুল।